CELEX: 62013CN0600
Language: bg
Date: 2013-11-21 00:00:00
Title: Дело C-600/13: Преюдициално запитване, отправено от Giudice di pace di Matera (Италия) на 21 ноември 2013 г. — Intelcom Service Ltd/Vincenzo Mario Marvulli

22.2.2014   
            
            
               BG
            
            
               Официален вестник на Европейския съюз
            
            
               C 52/26
            
         Преюдициално запитване, отправено от Giudice di pace di Matera (Италия) на 21 ноември 2013 г. — Intelcom Service Ltd/Vincenzo Mario Marvulli
   (Дело C-600/13)
   2014/C 52/47
   Език на производството: италиански
   
      Запитваща юрисдикция
   
   Giudice di pace di Matera
   
      Страни в главното производство
   
   
      Жалбоподател: Intelcom Service Ltd
   
      Ответник: Vincenzo Mario Marvulli
   
      Преюдициални въпроси
   
   
               1.
            
            
               Предвижда ли италианският Закон № 89/1913 за нотариусите в член 51 и сл., във връзка и с членове 1350 и 2657 от Гражданския кодекс, действително монополно положение на нотариусите по отношение на предоставянето на услуги по съставяне и заверка на актовете за покупко-продажба на недвижими имоти в Италия, което е в явно противоречие с нормите и принципите на Договорите на Европейския съюз (член 49 ДЕС), предвиждащи свободното движение на услуги в държавите членки на Съюза и в частност с Директива 2006/123/ЕО (1) от 12 декември 2006 г. (известна като „директива Bolkestein“), транспонирана в Италия със Законодателен декрет № 59 от 26 март 2010 г., публикуван в Gazzetta Ufficiale № 94 от 23 април 2010 г.?
            
         
               2.
            
            
               Открива ли Съдът на Европейския съюз друго противоречие на Закон № 89/1913, във връзка и с членове 1350 и 2657 от Гражданския кодекс, с нормите на Договора за ЕС, забраняващи монополи при предоставянето на услуги (членове 53 ДЕС и 37 ДЕС)?
            
         
               3.
            
            
               Открива ли Съдът на Европейския съюз друго противоречие на Закон № 89/1913, във връзка и с членове 1350 и 2657 от Гражданския кодекс, с нормите на Европейския съюз, забраняващи така наречените мерки с равностоен ефект в членове 28 ДЕО и 29 ДЕО, възпроизведени в членове 34 ДФЕС и 35 ДФЕС вследствие на измененията, направени с Договора от Лисабон, които мерки са забранени от Договора, тъй като поставят в по-неблагоприятно положение гражданите на някои държави членки спрямо гражданите на други държави членки при достъпа до предоставяните им услуги?
            
         
      (1)  Директива 2006/123/ЕО на Европейския парламент и на Съвета от 12 декември 2006 година относно услугите на вътрешния пазар (ОВ L 376, стр. 36; Специално издание на български език, 2007 г., глава 13, том 58, стр. 50).